Osa idapoolseid alaane jäi hunnide võimu alla. Nad elasid laialdasel alal Põhja-Kaukaasiast põhja poole jäävates steppides. 5.-7. sajandil jõudis alaanideni Bütsantsi munkade vahendusel ristiusk ning 8.-9. sajandil  kujunes neil oma kristlik riik, mis aga 9. sajandil sattus Kasaari kaganaadi võimu alla. 12. sajandil sõlmisid alaanid muu hulgas ajutise liidu grusiinidega - eeskätt kaitseks põhjapoolsete petšeneegide vastu.